**Opis projektu**

1. **Cieľ projektu:**

Uviesť **konkrétny cieľ projektu** a stav, aký plánujete po ukončení projektu dosiahnuť. Konkrétne formulovať koncepčné zámery školy pri zavedení systému kontroly kvality vo vnútri školy ako aj na úrovni spolupráce školy s externými partnermi, ktorí vstupujú do výchovno-vzdelávacieho procesu počiatočného aj ďalšieho odborného vzdelávania a prípravy, tak aby boli popísané všetky štyri fázy cyklu kvality (plánovanie – realizácia – vyhodnotenie – revízia) na celkové obdobie (napr. na 4 roky), za ktoré budú postupne implementované pravidlá zavedenia kontroly kvality v jednotlivých oblastiach; zvlášť uviesť konkrétne ciele a aktivity pre rok 2021.

1. **Cieľové skupiny a lokalizácia projektu:**

Uviesť cieľovú skupinu (napr. žiaci, učitelia, školy v regióne) a iné subjekty, organizácie, inštitúcie, ako aj verejnosť, s ktorými v rámci tohto projektu spolupracujete (konkretizujte spoluprácu).

1. **Charakteristika projektu (odporúčame maximálne 3 strany formátu A4):**

* **popis projektu:** Stručný opis východiskovej situácie (problému) pred začiatkom projektu, ktorú budete riešiť. Uviesť prostriedky (aktivity) na dosiahnutie cieľa (stručne formulovať).
* **výstupy projektu:** Uviesť kvantitatívne výstupy projektu a kvalitatívne výstupy projektu. Uviesť konkrétne príklady alebo indikátory úspešnosti, ktoré určujú úspech projektu (vrátane efektívnosti výchovného dopadu projektu na cieľové skupiny).

1. **Časový harmonogram realizácie projektu:**

Uviesť časový plán aktivít (konkrétne kroky projektu, spôsob realizácie a organizačného zabezpečenia).